Eelnõu

Algataja: Narva Linnavalitsus

NARVA LINNAVOLIKOGU

O T S U S

Narva \_\_\_\_\_\_\_\_\_2017. a nr

**Kinnistute tasuta võõrandamine Eesti Vabariigile (Puškini tänav 29a, 31, 33, Narva)**

**1. Asjaolud ja menetluse käik**

Lähtudes Elukestva Õppe Strateegia koolivõrgu programmist, Narva munitsipaalharidussüsteemi 2015-2010 arengukavast, Narva linna ja Haridus- ja Teadusministeeriumi (edaspidi ka *Ministeerium*) soovist korrastada Narva linna koolivõrk ja arvestades Haridus- ja Teadusministeeriumi valmisolekut riigigümnaasiumide asutamiseks ja pidamiseks sõlmisid Narva linn ja Ministeerium 24. mail 2016. a kokkuleppe kahe riigigümnaasiumi loomiseks Narva linna, mille tegevust kavatsetakse alustada pärast riigigümnaasiumide õppehoonete valmimist 2021. aastal.

Kokkuleppe kohaselt kohustus Narva linn võõrandama riigigümnaasiumi hoone ehitamiseks ja teenindamiseks vajaliku maa-ala Narva linnas (A. Puškini 29a, 31, 33) tasuta Eesti Vabariigile ministeeriumi kaudu hiljemalt 4 kuu jooksul kokkuleppe allkirjastamisest.

Kohaliku omavalitsuse korraldamise seaduse (edaspidi *KOKS*) § 30 lõike 1 punkti 1 kohaselt linnavalitsus valmistab ette volikogus arutamisele tulenevaid küsimusi, lähtudes valitsuse seisukohtadest või linnavolikogu otsustest. Käesoleva otsuse eelnõu ettevalmistamisel lähtub Narva Linnavalitsus järgmisest asjaoludest.

|  |
| --- |
| Narva Linnavalitsuse Linnamajandusameti (registrikood 75039729) bilansis on järgmised kinnistud:  **1.** **Puškini tn 31, Narva,** Viru Maakohtu kinnistusregistriosa nr 3493809, katastritunnus 51101:004:0098, maa sihtotstarve – ühiskondlike ehitiste maa 100%, pindala 3359 m2. Kinnisasja olulisteks osadeks on alljärgnevad ehitised ja rajatised: abikooli hoone (ehitusregistri kood 120256905), mille suletud pind on 3226 m2, soojustrass.  Kinnistu bilansiline maksumus on 72 128,99 eurot;  **2.** **Puškini tn 33, Narva,** Viru Maakohtu kinnistusregistriosa nr 3623009, katastritunnus 51101:004:0102, maa sihtotstarve – ühiskondlike ehitiste maa 100%, pindala 2430 m2. Kinnisasja olulisteks osadeks on alljärgnevad ehitised ja rajatised: hoone (ehitusregistri kood 118010540), mille suletud pind on 2992,9 m2, hoone (ehitusregistri kood 118010541), mille suletud pind on 2992,9 m2 ja soojustrass.  Kinnistu bilansiline maksumus on 727397,91 eurot;  **3.** **Puškini tn 29a, Narva,** Viru Maakohtu kinnistusregistriosa nr 3645509, katastritunnus 51101:004:0105, maa sihtotstarve – üldkasutatav maa 100%, pindala 2819 m2. Kinnistu on hoonestamata.  Kinnistu bilansiline maksumus on 1260,75 eurot.  Kinnisasjade asukohaga **Puškini tn 33 ja Puškini 31, Narva,** olulisteks osadeks olevad ehitised ei ole kasutuskõlblikud halva tehnilise seisundi tõttu. Kinnistu asukohaga **Puškini 29a, Narva**,on hoonestamata.  Nimetatud kinnistute võõrandamine Eesti Vabariigile eesmärgiga rajada Narva linnas riigivahendite arvelt kaasaegne riigigümnaasium vastab Narva linna avalikele huvidele.  **2. Õiguslikud alused**  Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” (edaspidi nimetatud ka Kord) § 16 lg 1 p 1 kohaselt võib linnavara tasuta võõrandada, kui vara on vajalik riigile seaduses sätestatud ülesannete täitmiseks. Sellisel juhul linnavara võõrandatakse üksnes Linnavolikogu otsusel (Korra § 16 lg 2).  Haridus- ja Teadusministeeriumi põhimääruse §-de 1 ja 2 kohaselt on Haridus- ja Teadusministeerium valitsusasutus, kes täidab seadustest tulenevaid ja Vabariigi Valitsuse poolt seaduse alusel antud ülesandeid oma valitsemisalas. Oma ülesannete täitmisel esindab ministeerium riiki.  Sama põhimääruse § 8 lõike 1 kohaselt Haridus- ja Teadusministeeriumi valitsemisalas on riigi haridus-, teadus-, arhiivi-, noorte- ja keelepoliitika kavandamine ning sellega seonduvalt alus-, põhi-, üldkesk-, kutsekesk-, kõrg-, huvi- ning täiskasvanuhariduse, teadus- ja arendustegevuse, arhiivinduse, noorsootöö ja erinoorsootöö valdkondade korraldamine ning vastavate õigusaktide eelnõude koostamine.    Seoses sellega ei ole Haridus- ja Teadusministeerium isik, kelle tegevus on suunatud äritulu saamiseks, ja hoonestusõiguse seadmisel lähtutakse sihist asutada Narvas uued riigigümnaasiumid, kus võimaldatakse gümnaasiumihariduse omandamist Narva linna õpilastele, kus õppetöö korraldamisel lähtutakse eesti Elukestva Õppe Strateegia 2014-2010 eesmärkidest ja riigigümnaasiumite kvaliteedikokkuleppest.    Eesti Vabariik Haridus- ja Teadusministeeriumi kaudu kavatseb kasutada kinnistuid asukohaga Narva, Puškini tänav 29a, Puškini tänav 33, Puškini tänav 31, riigigümnaasiumi õppehoone ehitamiseks ning katab kõik riigigümnaasiumi pidamisega seotud kinnisvara korrashoiu tagamise teenuste kulud. Kuna tegemist on asutusega, mis osutab linna elanikele õppeteenuseid ja haridust, siis võõrandamise eest pole mõistlik tasu võtta.  Arvestades eeltoodut on Narva Linnavolikogul õigus võtta vastu otsus Narva linna omandis olevate kinnistute võõrandamise kohta.  Lähtudes eeltoodust Narva Linnavolikogu otsustab:  **3. Otsus**  3.1. Võõrandada Eesti Vabariigile (Haridus- ja Teadusministeeriumi kaudu, registrikood 70000740, asukoht Munga 18, Tartu linn) tasuta kinnistud Narva linnas aadressidel: **Puškini tn 31** (Viru Maakohtu kinnistusregistriosa nr 3493809, katastritunnus 51101:004:0098, maa sihtotstarve – ühiskondlike ehitiste maa 100%, pindala 3359 m2), **Puškini tn 33** (Viru Maakohtu kinnistusregistriosa nr 3623009, katastritunnus 51101:004:0102, maa sihtotstarve – ühiskondlike ehitiste maa 100%, pindala 2430 m2,) ja **Puškini tn 29a** (Viru Maakohtu kinnistusregistriosa nr 3645509, katastritunnus 51101:004:0105, maa sihtotstarve – üldkasutatav maa 100%, pindala 2819 m2) riigigümnaasiumi õppehoone ehitamiseks.  3.2. Volitada linnapead Tarmo Tammiste`t allkirjastama Narva linna nimel sellekohane notariaalselt tõestatud leping.  **4. Rakendussätted**  4.1. Narva Linnavolikogu kantseleil teha käesolev otsus teatavaks Narva Linnavalitsusele.  4.2. Otsus jõustub seaduses sätestatud korras.  4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.  Aleksandr Jefimov  Esimees  Eelnõu      **NARVA LINNAVALITSUS**    **PROTOKOLLILINE OTSUS**        Narva \_\_\_\_\_\_\_\_\_2017. a nr      **Kinnistute tasuta võõrandamine Eesti Vabariigile (Puškini tänav 29a, 31, 33, Narva)**  **Narva Linnavalitsus võtab vastu protokollilise otsuse:**      1. Taotleda Narva Linnavolikogult otsuse vastuvõtmist vastavalt lisatud Narva Linnavolikogu otsuse eelnõule.    2. Volitada Narva abilinnapea Georgi Ignatovi`t antud küsimust ette kandma Narva Linnavolikogu istungil.          Tarmo Tammiste Ants Liimets  Linnapea Linnasekretär |
|  |
|  |